Bjedrichecy (AK/SN). Hižo wot apryla trajaca horcota a suchota, mało wětřika, wulke wuparjenja a přemało kislika k tomu wjedu, zo ryby w Slěbornym jězoru pola Łaza mrěja. „Cyły jězor je potrjecheny. Jeničce na 350 metrach přizwoleneho južneho přibrjoha, hdźež smědźa so ludźo kupać, su wot minjeneho štwórtka dwě tonje mortwych rybow wułójili, kotrež dowjezechu do připrawy za wotstronjenje zahinjenych zwěrjatow w Lenzu pola Mišna“, podšmórnje jednaćel wudźerskeho zwjazka Połobski florenc Drježdźany René Häse. „Po dotalnych wobličenjach je cyłkownje 20 tonow rybow w jězoru zahinyło. Za Slěborny jězor je to srjedźna katastrofa. Wuchowamy nětko to, štož hišće móžemy.“
szl_Latn